《次韵石翁寄容一之圭峰》
明代·李承箕

清秋望不极，楚客思无边。
得句云归岫，开尊月上弦。
坐平临海石，饮足在山泉。
归面垂厓壁，从头又几年。

作者简介：[明]（公元一四五二年至一五o五年）（一作承基）字世卿，人称大厓先生，嘉鱼（今湖北嘉鱼）人。成化（一四六五―一四八七）中领乡举不肯会试。工书。放情诗酒，醉起以所赋诗书之，札草濡墨，斜斜整整，无不如意。